CELEX: 31992R0563
Language: el
Date: 1992-03-05 00:00:00
Title: Κανονισμός ( ΕΟΚ ) αριθ. 563/92 της Επιτροπής της 5ης Μαρτίου 1992 για την τροποποίηση του κανονισμού ( ΕΟΚ ) αριθ. 26/92 για παράταση για την περίοδο 1991/92 του κανονισμού ( ΕΟΚ ) αριθ. 2721/88 όσον αφορά την ημερομηνία υποβολής για έγκριση των συμβάσεων προληπτικής αποστάξεως

Avis juridique important

|

31992R0563

Κανονισμός ( ΕΟΚ ) αριθ. 563/92 της Επιτροπής της 5ης Μαρτίου 1992 για την τροποποίηση του κανονισμού ( ΕΟΚ ) αριθ. 26/92 για παράταση για την περίοδο 1991/92 του κανονισμού ( ΕΟΚ ) αριθ. 2721/88 όσον αφορά την ημερομηνία υποβολής για έγκριση των συμβάσεων προληπτικής αποστάξεως  

Επίσημη Εφημερίδα αριθ. L 061 της 06/03/1992 σ. 0008 - 0008

ΚΑΝΟΝΙΣΜΟΣ (ΕΟΚ) αριθ. 563/92 ΤΗΣ ΕΠΙΤΡΟΠΗΣ  της 5ης Μαρτίου 1992  για την τροποποίηση του κανονισμού (ΕΟΚ) αριθ. 26/92 για παράταση για την περίοδο 1991/92 του κανονισμού (ΕΟΚ) αριθ. 2721/88 όσον αφορά την ημερομηνία υποβολής για έγκριση των  συμβάσεων προληπτικής αποστάξεωςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1734/91 (2), και ιδίως το άρθρο 38 παράγραφος 5,  Εκτιμώντας:  ότι το άρθρο 6 παράγραφος 1 του κανονισμού (ΕΟΚ) αριθ. 2721/88 της Επιτροπής της 31ης Αυγούστου 1988 περί καθορισμού λεπτομερειών εφαρμογής των προαιρετικών αποστάξεων που προβλέπονται στα άρθρα 38, 41 και 42 του κανονισμού (ΕΟΚ) αριθ. 822/87 (3), όπως  τροποποιήθηκε από τον κανονισμό (ΕΟΚ) αριθ. 2181/94 (4), έχει προβλέψει ότι οι συμβάσεις και οι δηλώσεις αποστάξεως υποβάλλονται για έγκριση στους αρμόδιους οργανισμούς παρεμβάσεως το αργότερο τέσσερις μήνες μετά την έναρξη κάθε αποστάξεως για την εν  λόγω περίοδο- ότι, για την περίοδο 1991/92, η προληπτική απόσταξη άνοιξε με τον κανονισμό (ΕΟΚ) αριθ. 2287/91 της Επιτροπής (5)- ότι η προθεσμία αυτή παρατάθηκε ήδη από τον κανονισμό (ΕΟΚ) αριθ. 26/92 της Επιτροπής (6) μέχρι τις 31 Ιανουαρίου 1992-  οτι, λόγω ειδικών δυσκολιών στον καθορισμό των ποσοτήτων οι οποίες μπορούν να αποτελέσουν αντικείμενο προληπτικής αποστάξεως σε ορισμένες περιοχές, λαμβάνοντας υπόψη τη συσσωρευμένη καθυστέρηση για την εκπόνηση εσωτερικών διοικητικών πράξεων, πρέπει να  παραταθεί η προθεσμία για την κατάθεση των εν λόγω συμβάσεων και δηλώσεων-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 26/92, η ημερομηνία "31 Ιανουαρίου 1992" αντικαθίσταται από την ημερομηνία "16 Μαρτίου 1992".  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Φεβρουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Μαρτίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 84 της 27. 3. 1987, σ. 1. (2) ΕΕ αριθ. L 163 της 26. 6. 1991, σ. 6. (3) ΕΕ αριθ. L 241 της 1. 9. 1988, σ. 88. (4) ΕΕ αριθ. L 202 της 25. 7. 1991, σ. 16. (5) ΕΕ αριθ. L 209 της 31. 7. 1991, σ. 8. (6) ΕΕ αριθ. L 3 της 8. 1. 1992,  σ. 14.